[image: Standard Header BCBC Swirl Colour]

[image: Standard Header BCBC Swirl Colour]
Disgrifiad Swydd 

ADRAN:  			Maethu Cyffredinol

SWYDD: 			Uwch-ymarferydd – Maethu (Camu i Lawr)

GRADD Y SWYDD:		Gradd 13

YN ATEBOL I'R: 		Rheolwr Tîm – Maethu Cyffredinol

DIBEN Y SWYDD:   
	
Gweithio o fewn Gofal Maeth Pen-y-bont ar Ogwr i gefnogi'r Rheolwr Tîm i ddatblygu amrywiaeth o wasanaethau i ddiwallu anghenion gofalwyr maeth drwy ddarparu lefel uchel o arbenigedd o ran sgiliau, gwybodaeth a phrofiad. Gweithio ar y cyd â chydweithwyr mewnol ac allanol a diogelu a staff Maethu Cymru Pen-y-bont ar Ogwr. 
 
Darparu goruchwyliaeth i rai aelodau o'r tîm a chymryd rôl arweiniol wrth ddatblygu a gweithredu meysydd dynodedig o arfer da a datblygu gwasanaethau. 
Cymryd rôl arweiniol wrth gyflawni a datblygu cynlluniau maethu arbenigol, gyda ffocws penodol ar gefnogi plant i symud o ofal preswyl i deuluoedd maeth drwy'r cynllun Camu i Lawr. Cyfrannu at gynlluniau maethu eraill a blaenoriaethau gwasanaeth ehangach yn ôl yr angen.

PRIF GYFRIFOLDEBAU A GWEITHGAREDDAU:

· Meddu ar lwyth achosion bach cymhleth sy'n cynnwys asesu, goruchwylio a chefnogi darpar ofalwyr maeth a gofalwyr maeth presennol, gan gynnwys gweithredu fel y gweithiwr cymdeithasol goruchwylio ar gyfer gofalwyr mewn cynlluniau maethu arbenigol.
· Cydlynu cyfraniad y gwasanaeth maethu at y cynllun Camu i Lawr, gan weithio gyda gweithwyr cymdeithasol plant, gwasanaethau preswyl, y Tîm Cymorth Lleoliad/Ailuno a gweithwyr proffesiynol perthnasol eraill i gefnogi paru, pontio wedi'i gynllunio a sefydlogrwydd lleoliad. Monitro cynnydd a chanlyniadau i lywio datblygiad parhaus y cynllun.
· Gwneud gwaith achos a chyfrannu at gyflawni a datblygu cynlluniau maethu eraill a gweithgarwch gwasanaeth ehangach, fel y'u dyrennir gan y Rheolwr Tîm mewn ymateb i anghenion gwasanaeth.
· Ymgymryd â chyfrifoldebau rheoli llinell a thasgau eraill fel sy'n ofynnol i gynorthwyo'r Rheolwr Tîm yn ei rôl, gan ddirprwyo ar ran y rheolwr yn ôl yr angen. 
· Darparu cyngor arbenigol ac ymgynghori proffesiynol/mentora i weithwyr cymdeithasol, staff diogelu a chymorth i deuluoedd a lle y bo'n briodol cyflawni tasgau mewn cydweithrediad â nhw. 
· Darparu gwasanaeth ymgynghori i dimau mewn maes o arbenigedd yn seiliedig ar sgiliau, gwybodaeth a phrofiad. Cyfrannu at ddarparu gwasanaethau, safonau arfer a pherfformiad staff a sicrhau ansawdd. 
· Nodi anghenion hyfforddi a datblygu staff a gofalwyr maeth, a chydlynu ymatebion priodol. Sicrhau bod gofalwyr mewn cynlluniau maethu arbenigol yn cael paratoad, hyfforddiant a chymorth parhaus sy'n berthnasol i anghenion y plant y maent yn gofalu amdanynt, ac adolygu effeithiolrwydd y cymorth hwn. Cymryd yr awenau wrth nodi meysydd o brosiectau cymorth penodol i ofalwyr maeth a strwythur a chynnwys y Digwyddiad Ymgynghori Gwybodaeth a chymorthfeydd i ofalwyr.
· Cymryd rhan yn y strategaethau recriwtio a chadw a datblygu unrhyw weithgareddau i gynorthwyo'r gwaith o ddatblygu gweithwyr eraill a gofalwyr maeth a nodi unrhyw fylchau mewn meysydd gwasanaeth. 
· Cyflawni gofynion y swydd mewn perthynas â deddfwriaeth, rheoliadau a gweithdrefnau penodol. Cynorthwyo’r tîm i ddarparu'r gwasanaeth gorau ac ymdrechu i wella a chynnal ansawdd a safonau. 


DYLETSWYDDAU CYFFREDINOL

Iechyd a Diogelwch
Cyflawni'r rolau a chyfrifoldebau cyffredinol a phenodol a nodir yn y Polisi Iechyd a Diogelwch

Cyfle Cyfartal
Sicrhau bod pob gweithgaredd yn cael ei weithredu yn unol â deddfwriaeth Cyfle Cyfartal ac arferion gorau.

Diogelu
Mae amddiffyn plant, pobl ifanc neu oedolion mewn perygl yn un o gyfrifoldebau craidd pob cyflogai.  Dylid rhoi gwybod am unrhyw bryderon i'r Tîm Diogelu Oedolion neu'r Gwasanaeth IAA Plant o fewn MASH.

Adolygiad a Hawl i Amrywio
Mae'r Disgrifiad Swydd hwn fel y mae'n berthnasol ar hyn o bryd a chaiff ei adolygu'n rheolaidd. Efallai y bydd gofyn i chi gyflawni tasgau eraill y gellir eu neilltuo i chi'n rhesymol, gan gynnwys gweithgareddau datblygu, sydd o fewn eich gallu a'ch gradd.

Gwiriad Cofnodion Troseddol 
Mae'r swydd hon yn ei gwneud yn ofynnol cael gwiriad cofnodion troseddol drwy'r Gwasanaeth Datgelu a Gwahardd (DBS).




Manyleb y Person
Uwch-ymarferydd – Maethu (Camu i Lawr)

Mae'r priodoleddau canlynol yn cynrychioli amrediad y sgiliau, y galluoedd a'r profiad ac ati sy'n berthnasol i'r swydd hon.  Disgwylir i'r ymgeiswyr fodloni'r priodoleddau sydd wedi'u nodi fel rhai hanfodol (Ydy).
	Priodoleddau
	
Gofynion

	
Hanfodol

	Dull Gwerthuso/Profi

	Cymwysterau, Addysg a Hyfforddiant 
	· Gradd mewn Gwaith Cymdeithasol neu gymhwyster Gwaith Cymdeithasol arall a gydnabyddir gan Ofal Cymdeithasol Cymru.
	Ydy
	Cyflwyno tystysgrifau cymwysterau gwreiddiol a ffurflen gais.

	
	· Cofrestru gyda Gofal Cymdeithasol Cymru.

	Ydy
	

	Gwybodaeth a Phrofiad
	· Gwybodaeth drylwyr am ddeddfwriaeth Gwasanaethau Cymdeithasol bresennol, Deddf Plant 1989 a 2004, Deddf Gwasanaethau Cymdeithasol a Llesiant (Cymru) 2014 a Rheoliadau Gwasanaethau Maethu Awdurdodau Lleol (Cymru) 2018 Awdurdod Lleol a'r Cod Ymarfer.

	Ydy
	Cyfweliad, ffurflen gais a phroses ddethol.

	
	· Gwybodaeth/sgiliau ym maes gwaith Lleoli Teuluoedd, gwaith gyda Phlant sy'n Derbyn Gofal, Achosion Gofal, gweithdrefnau mabwysiadu, systemau gwybodaeth a materion sicrhau ansawdd.

	Ydy
	

	
	· O leiaf tair blynedd o brofiad ôl-gymhwyso ym maes gwasanaethau diogelu Gwasanaethau Plant neu brofiad blaenorol perthnasol arall.

	Ydy
	

	
	· Profiad o weithio gyda phlant a theuluoedd ag anghenion cymhleth y mae angen lefel o arbenigedd i'w diwallu.

	Ydy
	

	
	· Profiad o oruchwylio, mentora a/neu reoli staff.

	Ydy
	

	
	· Profiad o gymryd rhan mewn rhaglenni wedi’u cynllunio i ddatblygu sgiliau staff e.e. mentora, goruchwylio myfyrwyr, cynorthwyo staff.
	Ydy

	

	
	· Profiad o nodi anghenion plant a phobl ifanc, eu rhieni geni a gofalwyr maeth.

	Ydy

	

	
	· Profiad o drefnu adnoddau er mwyn diwallu anghenion a gwerthuso canlyniadau.

	Ydy
	

	
	· Profiad a dealltwriaeth o ddatblygu gwasanaethau.

	
	

	Sgiliau a Rhinweddau Personol
	· Gallu gwneud penderfyniadau’n briodol. 

· Sgiliau ardderchog ym maes ymchwilio ac asesu.

	Ydy


Ydy 
	Cyfweliad, ffurflen gais a phroses ddethol.

	
	· Gallu datrys problemau wrth weithio dan bwysau. 

	
	

	
	· Gallu darparu perthnasoedd gwaith adeiladol â chydweithwyr ac asiantaethau eraill. 

	
	

	
	· Sgiliau rhyngbersonol a chyfathrebu da, gan gynnwys cyfathrebu wyneb yn wyneb a gwaith ysgrifenedig.
 
	Ydy
	

	
	· Sgiliau TG effeithiol i wneud y defnydd gorau posibl o'r cyfryngau cyfathrebu sydd ar gael i ledaenu gwybodaeth a chynnal cofnodion seiliedig ar gyfrifiaduron yn unol â gofynion y llywodraeth. 

	
	

	
	· Gallu ymdrin â materion sensitif, rheoli barn a disgwyliadau croes ac ymdopi â materion ac ymddygiad anrhagweladwy. 

	Ydy
	

	
	· Gallu dangos ymroddiad i amddiffyn plant a phobl ifanc a gwerthfawrogi amrywiaeth a pharch at ieithoedd, crefyddau a diwylliannau eraill. 

	Ydy
	

	
	· Gallu cyflwyno adroddiadau a gwybodaeth. 

	Ydy
	

	
	· Gallu deall gwybodaeth gymhleth. 

	
	

	
	· Gallu diffinio a chyflawni targedau. 

	Ydy
	

	
	· Gallu dangos sgiliau trefnu da. 

	
	

	
	· Gallu dangos uniondeb personol a phroffesiynol. 

	Ydy
	

	
	· Trwydded yrru gyda mynediad i gerbyd. 
	Ydy

